Document ID: 31999D0089

Id-Deċiżjoni tal-Kummissjoni
tal-25 ta' Jannar 1999
dwar il-proċedura għall-attestazzjoni tal-konformità tal-prodotti għall-bini skond Artikolu 20(2) tad-Direttiva tal-Kunsill 89/106/KEE fir-rigward ta' settijiet tat-turġien prefabbrikati
(notifikati taħt id-dokument numru K (1999) 113)
(Test b'relevanza ŻEE)
(1999/89/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li jirrigwardaw il-prodotti għall-bini [1], kif emendata bid-Direttiva 93/68/KEE [2], u b'mod partikolari Artikolu 13(4) tagħha,
Billi l-Kummissjoni hija mitluba li tagħżel, bħal bejn iż-żewġ proċeduri skond Artikolu 13(3) tad-Direttiva 89/106/KEE għall-attestazzjoni tal-konformità ta' prodott, "l-inqas proċedura diffiċli possibbli konsistenti mas-sigurtà"; billi dan ifisser li jeħtieġ li jiġi deċiż jekk, għal xi prodott partikolari jew familja ta' prodotti, l-eżistenza ta' sistema ta' kontroll tal-produzzjoni tal-fabbrika taħt ir-responsabbiltà tal-fabbrikant hiex kondizzjoni meħtieġa u suffiċjenti għall-attestazzjoni tal-konformità, jew jekk, għal raġunijiet irrelatati mal-konformità mal-kriterji msemmija f'Artikolu 13(4), l-intervent ta' korp approvat tal-attestazzjoni ikunx għalhekk meħtieġ;
Billi Artikolu 13(4) jitlob li l-proċedura hekk iddeterminata għandha tkun indikata fil-mandati u fil-karatteristiċi tekniċi; billi, għalhekk, tinħass ix-xewqa li jiġi definit il-kunċett ta' prodotti jew familja ta' prodotti kif użat fil-mandati u fil-karatteristiċi tekniċi;
Billi iż-żewġ proċeduri li hemm provvediment dwarhom f'Artikolu 13(3) huma deskritti fid-dettal f'Anness III tad-Direttiva 89/106/KEE; billi għalhekk jeħtieġ li jiġu speċifikati sewwa l-metodi li bihom iż-żewg proċeduri għandhom ikunu mplementati, b'referenza għal Anness III, għal kull prodott jew familja ta' prodotti, la darba Anness III jagħti preferenza għal ċerti sistemi;
Billi l-proċedura riferita fil-punt (a) ta' Artikolu 13(3) tikkorrispondi mas-sistemi stabbilita fl-ewwel possibiltà, mingħajr sorveljanza kontinwa, u t-tieni u tielet possibiltajiet tal-punt (ii) tas-sezzjoni 2 ta' Anness III, u l-proċedura riferita fil-punt (b) ta' Artikolu 13(3) tikkorrispondi mas-sistemi stabbiliti fil-punt (i) tas-Sezzjoni 2 ta' Anness III, u fl-ewwel possibiltà, b'sorveljanza kontinwa, tal-punt (ii) tas-Sezzjoni 2 ta' Anness III;
Billi l-miżuri li hemm provvediment dwarhom f'din id-Deċizjoni huma konformi mal-opinjoni tal-Kumitat Permanenti għall-Bini,
ADOTTAT DIN ID-DEĊIZJONI:
Artikolu 1
Il-prodotti stabbiliti f'Anness I għandhom ikollhom il-konformità tagħhom attestata bi proċedura li permezz tagħha, b'żieda mas-sistema tal-kontroll tal-produzzjoni tal-fabbrika mwettqa mill-fabbrikant, jkun hemm korp approvat tal-attestazzjoni involut fil-valutazzjoni u s-sorveljanza tal-kontroll tal-produzzjoni jew tal-prodott innifsu.
Artikolu 2
Il-proċedura għall-attestazzjoni tal-konformità kif stabbilita f'Anness II għandha tkun indikata fil-mandati għal-linji ta' gwida għall-approvazzjoni teknika Ewropea.
Artikolu 3
Din id-Deċizjoni hija ndirizzata lill-Istati Membri.
Magħmula fi Brussel, fil-25 ta' Jannar 1999.

Labels: 7
3
1
11